# Balakovo

Balakovo (errusieraz: Балаково) hego-mendebaldeko Errusian dagoen Saratov oblasteko hiria da. Volga ibaiaren ezkerreko bazterrean dago, Saratovetik 131 km ipar-ekialdera. 2010ean 199.690 biztanle zituen.
Hiritik gertu Saratoveko zentral hidroelektrikoa, Volga ibaian, eta Balakovoko zentral nuklearra daude. Aireportua ere dago, baina ez da erabiltzen, eta han Drag Racing lasterketak egiten dira 2009tik.

## Historia

Balakovoko historia XIII. mendean hasten da. Ofizialki 1762an fundatua izan zen, Katalina II.a Errusiakoaak sinestun zaharrentzako kokaleku berriak sortzeko agindu zuenean. 1780an Saratoven barnean gelditu zen. 1913an hiri estatusa eman zioten. 1917ko Iraultzaren aurretik, sei eliza, zazpi ikastetxe, zentral elektriko bat, Fiodor Blinoven burdinola, Mamin anaien lantegia, ontziolak, zerrategiak, aroztegiak, zurgindegiak, errotak, ospitale publiko bat eta liburutegi bat zeuzkan. Fiodor Blinov eta Jakob Mamin ospetsuak dira gurpilen gaineko ibilgailu autopropultsatua asmatzeagatik.
Hiriaren itxura, batez ere, Schechtel eta Meyer-en lanen ondorioa da. Balakovo erdigune historikotik kanpora hedatzen hasi zen eraikin berriekin; horren lekuko dira tren eta autobus-geltokiak. 1960ko hamarkadatik aurrera, erdialdeko Errusiako industriagune garrantzitsuenetako bat bilakatu zen. 1971ean Saratoveko zentral hidroelektrikoa (errusieraz: Саратовская ГЭС) eraiki zen Volga ibaian; urtegiak haranaren zati bat urperatu zuen. 1985ean Balakovoko indarretxe nuklearra (errusieraz: Балаковская АЭС) abian jarri zen.

## Klima

Balakovok klima kontinental hezea du, Dfa Köppen klima sailkapenaren arabera.
Datu klimatikoak (Balakovo) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 8 | 8 | 17 | 31 | 34 | 40 | 41 | 41 | 38 | 25 | 16 | 11 | 41 |
| Batez besteko tenperatura maximoa (°C) | -5.5 | -5.2 | -0.3 | 11.1 | 20.2 | 25.1 | 27 | 24.4 | 18 | 9.3 | 0 | -4.8 | 10 |
| Batez besteko tenperatura (ºC) | −9.2 | −9.5 | −4.4 | 7.1 | 16 | 20.8 | 22.9 | 20.6 | 14.5 | 6.3 | −2.5 | −8.3 | 6.3 |
| Batez besteko tenperatura minimoa (°C) | -13.3 | -14 | -8.6 | 2.4 | 10.5 | 15.4 | 17.7 | 15.9 | 10.3 | 3.3 | -5 | -12.1 | 2 |
| Erregistraturiko tenperatura minimoa (°C) | -37 | -35 | -27 | -17 | -3 | 2 | 6 | 4 | -2 | -12 | -23 | -33 | -37 |
| Pilatutako prezipitazioa (mm) | 52 | 36 | 34 | 32 | 35 | 49 | 53 | 45 | 42 | 44 | 52 | 57 | 531 |
| Euri egunak (≥ 1 mm) | 3 | 2 | 4 | 6 | 7 | 6 | 6 | 5 | 6 | 9 | 7 | 4 | 65 |
| Elur egunak (≥ 1 mm) | 16 | 12 | 7 | 1 | 0 | 0 | 0 | 0 | 0 | 2 | 8 | 14 | 60 |
| Hezetasuna (%) | 85 | 84 | 81 | 65 | 54 | 58 | 56 | 55 | 59 | 72 | 84 | 86 | 69.9 |
| Iturria: http://saratov-meteo.ru/balakovo/pivot/temperature ||||||||||||||

## Turismo

Balakovoko leku turistiko interesgarrienak XIX. eta XX. mendeetako eraikinak dira: Anisim Maltsev jauregia, Trading House Schmidt (1911), Vladimir Golovanov-en etxandia (1912) orain museoa dena, Jakob, Ivan eta bere amaren etxeak (1910), Stroikov-Jakimov (1902), Merkataritza Eskola (1910), Hirutasun Santua eliza (1908-1909, Fyodor Schechtel arkitektoarena), P. Maltsev etxandia (1900, Fyodor Schechtel arkitektoarena) eta Basil I. Txapaiev etxe-museoa.

## Kirolak

Speedway SK Turbina da herriko motor-taldea.

## Hiri senidetuak

* Trnava (Eslovakia)
* Pabianice (Polonia)
* Baku (Azerbaijan)
* Txerepovets (Errusia)
* Zagreb (Kroazia)
* Scranton (Pennsylvania), AEB

## Erreferentziak

* ↑ Balakovo Global.britannica.com
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Balakovo NPP Aep.ru

## Kanpo estekak

* Муниципальное образование город Балаково Mo-balakovo.ru
* Bmr-portal.ru
* Admbal.ru
* г.Балаково, Балаковский муниципальный район Heraldicum.ru
* Balakovoko argazkiak Fotobalakovo.ru
* Slavabalakovo.ru
* Balakovomaps.ru